Sagahka si hpe hkum yu kaji
Gintawng Naw
Ndai sagahka si gaw anhte wunpawng myusha ni a shatmai kaja langai mi re ngu tsun yang n shut nga ai. kaga amyu sha ni law law mung shatmai kaja langai hku nna sha shajang nga ma ai. Raitim, sha taw nga ai ni law malawng gaw tsi re ai hpe n chye ai sha, sha mai ai baw si langai mi re majaw she sha taw nga ai hpe chye lu ai. Gaja wa nga yang, sagahka si gaw anhte shinggyim masha ni a matu mauhpa tsi mawan kaja langai mi rai nga ai. Dai majaw daini du hkra tsi hpaji Du kaba ni sawk sagawn da lu ai lam ni hpe laika hti shawa masha ni hpe tsawra myit kaba hte gam garan jaw dat nngai.
1. Sagahka si gaw anhte amyu shadang LA ni hta rawng nga ra ai n-gun atsam ni hpe n lahpawt ai sha alaw ahtam jaw ya nga ai.
2. Num/La n ginhka ai sha anhte shinggyim hkumhkrang hta ra ahkyak manu dan ai n-gun atsam hte seng ai,DAT amyu hpan law law shi hta rawng nga ai.
3. Sai hpe san seng ya lu ai atsam mung rawng ai re majaw sai gung byin ai shaloi hkumhkrang ni hta gaya gayoi nga nna n ji n mu hkam sha nga yang Sagahka si hpe tum n lawm ai sha abraw htu la lu ai ntsin hte Tanpaya si ntsin ram daw lu dang ai daram hpe ntsin maren hpra di kayau dat nna lani mi hta(4)lang lu ya u. Lani mi hte sha n mai wa yang hpang shani mung matut nna lu ya yang teng sha mai tsai wa na ra ai.
4. Kan machyi ana amyu myu byin ai shaloi mung Sagahka lap chyaw , shakau hkyeng chyaw lahkawng hte oHyk&moD; chyaw langai hpe bang kayau nna mai tsai wa ten du hkra lu ya u.
5. Sagahka si kaw Insulin ngu ai DAT hpan hpring tup rawng ai re majaw saidwi , Jitdwi ana lu ai ni sagahka si ntsin (shatmai ntsin hpe ngu ai n re)katsing galang shup la lu ai ntsin hpe lagat ntsin shing n rai chyinghkrang pawt hkyeng ntsin, shing n rai APPLE si ntsin langai ngai hte nang lu dang na daram hpe kayau lu lu di yang jitdwi ana hte saidwi ana ni hpe shamai ya lu nga ai.
6. Sagahka si hpe tinang ra sha ai ladat hku man man galoi mung sha ya nga yang mau na zawn re ai hkumhkrang n-gun atsam ni lu la wa nna hpa baw galaw tim puba ai ngu ai hpe pyi n chye hkra byin shagun nga ai.
7. Anhte amyu ga hku gaw sap sanap dat ngu shamying ai baw kun! ngu ai dat mung manu mana law hkra rawng ai re majaw,man man sha ya yang kan chyat ai ngu ai galoi n nga ai.
8. Sagahka si gaw shat rin ya ai dat ntsin ni hpe shalaw jahtam ya lu ai majaw, tinang sha bang dat ai malu masha ni kaw rawng ai dat amyu myu hpe hkumhkrang kata de teng sha du wa lu shangun ai majaw, manu dan dik nga ai.
9. Sagahka si kaw Betachrotine dat ngu ai baw rawng ai majaw,myi hpe grai nan ngun jaw ya lu nga ai.Dai majaw, myi yu n-gun nau n kaja ai ni law law sha ya ga.
10. Sagahka si ntsin gaw(shatmai ntsin n re) tsa chyaru kaw rawng ai, nang shangun lu ai baw dat hpe shayawm shamat ya lu ai majaw, tsa nang sawng taw ai ni hpe ntsin ahtu jaw yang chyahkring mi laman bran wa lu nga ai.Tsa nau lu jang mung sin hpe aja awa sawng hkra jahten ya nga ai raitim, saga hka si ntsin gaw dai zawn hten za mat sai sin hpe mung shamai ya lu nga ai.
11. Sai kahte kayun ai dula ana lu ai ni sagahka si ntsin hpe htawpathte kayau nna jahpawt yup rawt ten shagu hta shata mi tup lu ya yang mai tsai wa na ra ai. Sagahka ru hpe mung ahtu abrep mani la nna dai ana a ntsa kaw ka-up shakap ya ya di yang mung ana lawan hkraw mai wa lu nga ai.
12. Sagahka si hpe man man sha yang hpyi hpe madi tsawm wa shagun ai hte hpyi kaw byin wa chye ai ana hkum hkra hte hpyi kaw achyang achyang rai pru wa ai lam ni hte byinsi ni hpe mung shamai ya nga ai.
13. Sagahka si hpe man man sha ya yang shan htoi ana lu ai ni mung mai tsai wa lu nga ai.
14. Sagahka si ntsin hpe man man lu ya yang hkumhkrang kata kaw rawng nga ai n kaja ai sautawng saupa ni hpe jahkru kau shabyawng kau ya lu ai majaw hkum namnak ladu shalai nna law taw hpum sau taw ai ni a matu grai nan akyu kaba nga ai.
15. Sagahka si gaw mawng ana lu ai ni a matu manoi manat kamhpa shara malu masha kaja re ai lam mung tsi sarawun ninghkring ni aja awa madi shadaw shagrin da ma ai.
16. Sinda chyat, chyahkru machyi, yuhkraw machyi hte dusi machyi ai ni lagat ntsin kahte (10)kaw sagahka si ntsin kahte(20), hka kahte (40)hpe kayau nna lu ya ya di yang, lawan ladan mai tsai lu nga ai.
Ndai zawn anhte hkumhkrang a matu akyu rawng manu dan dik ai sagahka si hpe hkai shatut sha, mari sha rai nga ga ngu n-gun jaw shatsam dat lu nngai.Wunpawng amyusha ni yawng sagahka si hpe galoi mung man man sha ya, lu ya rai nga nna atsam hpring ai hte galoi mung hkam kaja ai amyu sha ni byin tai wa saga law…
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn